Критеријуми оцењивања за предмет историја

Критеријуми оцењивања ученика су из правилника о оцењивању ученика у основном образовању и васпитању

Постигнућа ученика од 5. до 8. разреда у оквиру предмета историја оцењују се формативно и сумативно

Праћење развоја, напредовања и остварености постигнућа ученика у току школске године обавља се формативним и сумативним оцењивањем.

**Формативно оцењивање** је редовно праћење, процена напредовања и конкретне препоруке за даље напредовање у остваривању прописаних исхода, стандарда постигнућа и ангажовања као и праћење владања ученика. Формативне оцене се евидентирају у педагошкој документацији наставника и најчешће се односе на редовно праћење напретка постигнућа ученика, начин како учи, степен самосталности у раду, начин остваривања сарадње у процесу учења са другим ученицима и други подаци о ученику битни за праћење.

**Сумативно оцењивање** је вредновање постигнућа ученика на крају програмске целине или на крају полугодишта из обавезног предмета, изборних програма, активности и владања бројчаним оценама. Сумативне оцене се евидентирају у Електронском дневнику, а могу бити унете и у педагошку документацију наставника.

**Иницијални тест:**

На почетку школске године иницијалним тестом процењују се претходна постигнућа ученика у оквиру одређене области или теме, која су од значаја за обавезни предмет. Резултат иницијалног теста се не оцењује и служи за планирање рада наставника и даље праћење напредовања ученика.

**Оцењивање ученика:**

Ученик се оцењује на основу усмене провере постигнућа, писмене провере постигнућа и практичног рада. У току полугодишта најмање једна оцена је на основу усмене провере постигнућа ученика. Ученик се оцењује и на основу активности и његових резултата рада (излагања, радова, цртежа, учешћа у дискусији, домаћих задатака, учешћа у групном раду) у складу са програмом наставе и учења. Оцена је јавна и саопштава се ученику одмах по добијању, са образложењем. Образложење оцене садржи препоруку које активности ученик треба да предузме у даљем раду. Ученик се оцењује најмање четири пута у полугодишту, а ако је недељни фонд часова обавезног предмета, изборног програма и активности један час најмање два пута у полугодишту. Ученик се у току часа оцењује само једанпут за усмену или писмену проверу постигнућа.

Оцењивање из обавезног предмета: музичка култура, ликовна култура, физичко и здравствено васпитање, обавља се полазећи од ученикових способности, степена спретности и умешности. У обзир се узима индивидуално напредовање у односу на претходна постигнућа и могућности, а нарочито се узима у обзир ангажовање ученика у наставном процесу.

**Усмене провере знања:**

У поступку оцењивања прикупљају се и бележе подаци о постигнућима ученика, процесу учења, напредовању и развоју ученика током године у педагошкој документацији наставника, која садржи: основне податке о ученику и податке о провери постигнућа, ангажовању ученика и напредовању, датим препорукама, понашању ученика и друге податке од значаја за рад са учеником и његово напредовање.

**Писмене провере знања:**

Термини контролних и писмених задатка ће бити видљиви за ученике и родитеље на сајту школе.

Распоредом писмених провера дужих од 15 минута планира се највише једна провера у дану, а две у наставној недељи, а оцена уписује у дневник. Провера постигнућа ученика обавља се на сваком часу.

Писмене провере постигнућа у трајању до 15 минута обављају се без најаве, а спроводе се ради утврђивања остварености исхода. Оцена из писмене провере постигнућа у трајању до 15 минута се не уписују у дневник већ се евидентира у педагошкој документацији наставника. Резултати писмене провере у трајању до 15 минута могу се узети у обзир приликом утврђивања закључне оцене ученика, а у најбољем интересу ученика.

**Активност ученика ће се вредновати према следећем:**

- Да ли се припрема за час (има све што је потребно за рад на часу);

- Да ли редовно ради домаће задатке.

- Реагује и исправља указану грешку

**Стручно веће за историју**  према критеријумима оцењивања оцењује наставне садражје према годишњем плану рада за разреде :

|  |  |
| --- | --- |
| 5.разред | -Основи проучавања прошлости  -Праисторија  -Стари Исток  -Античка Грчка  -Антички Рим |
| 6.разред | -Основи проучавања прошлости  -Европа и Српске земље у раном средњем веку  -Европа и српске земље у позном средњем веку |
| 7.разред | -Основи проучавања прошлости  -Европа,свет,Српске државе и народ на почетку индустријског доба (до средине 19.века)  - Европа,свет,Српске државе и народ у другој половини 19.века  - Европа,свет,Српске државе и народ на почетку 20.века |
| 8.разред | - Европа,свети Српски народ у Југословенској држави у периоду између два светска рата  -Други светски рат  -Свет,Европа и Српски народ у Југословенској држави у периоду хладаног рата  -Свет,Европа,Српска држава и народ у савременим процесима |

Оцену одличан (5) добија ученик који:

− у потпуности показује способност трансформације знања и примене у новим ситуацијама;

− лако лoгички пoвeзуje чињeницe и пojмoвe;

− самостално изводи закључке који се заснивају на подацима;

− решава проблеме на нивоу стваралачког мишљења и у потпуности критички рaсуђуje;

− показује изузетну самосталност уз изузетно висок степен активности и ангажовања.

Оцену врло добар (4) добија ученик који:

− у великој мери показује способност примене знања и лoгички пoвeзуje чињeницe и пojмoвe;

− самостално изводи закључке који се заснивају на подацима;

− решава поједине проблеме на нивоу стваралачког мишљења и у знатној мери критички рaсуђуje;

− показује велику самосталност и висок степен активности и ангажовања.

Оцену добар (3) добија ученик који:

− у довољној мери показује способност употребе информација у новим ситуацијама;

− у знатној мери лoгички пoвeзуje чињeницe и пojмoвe;

− већим делом самостално изводи закључке који се заснивају на подацима и делимично самостално решава поједине проблеме;

− у довољној мери критички рaсуђуje;

− показује делимични степен активности и ангажовања.

Оцену довољан (2) добија ученик који:

− знања која је остварио су на нивоу репродукције, уз минималну примену;

− у мањој мери лoгички пoвeзуje чињeницe и пojмoвe и искључиво уз подршку наставника изводи закључке који се заснивају на подацима;

− понекад је самосталан у решавању проблема и у недовољној мери критички рaсуђуje;

− показује мањи степен активности и ангажовања.

Недовољан (1) добија ученик који:

− знања која је остварио нису ни на нивоу препознавања и не показује способност репродукције и примене;

− не изводи закључке који се заснивају на подацима;

− критички не рaсуђуje;

− не показује интересовање за учешће у активностима нити ангажовање.

Закључна оцена:

Закључна оцена је бројчана и утврђује се на крају првог и другог полугодишта и не може да буде већа од највеће појединачне оцене уписане у дневник, добијене било којом техником провере знања.

Закључна оцена не може да буде мања од:

1) одличан (5), ако је аритметичка средина свих појединачних оцена најмање 4,50;

2) врло добар (4), ако је аритметичка средина свих појединачних оцена од 3,50 до 4,49;

3) добар (3), ако је аритметичка средина свих појединачних оцена од 2,50 до 3,49;

4) довољан (2), ако је аритметичка средина свих појединачних оцена од 1,50 до 2,49.

Оцењивање по ИОП-у

Ученик коме је услед социјалне ускраћености, сметњи у развоју, инвалидитета, тешкоћа у учењу, ризика од раног напуштања школовања и других разлога потребна додатна подршка у образовању и васпитању оцењује се на основу ангажовања и степена остварености циљева и исхода дефинисаних планом индивидуализације и ИОП-ом.

Ученик са изузетним способностима који стиче образовање и васпитање на прилагођен и обогаћен начин, применом индивидуалног образовног плана, оцењује се на основу праћења остваривања прописаних исхода и стандарда постигнућа и ангажовања.

Владање ученика

- На часу се редовно прати понашање свих ученика;

- За мање ометање часа наставник опомиње ученика;

- Наставник уноси у Електронски дневник запажање о владању ученика у случају непримереног понашања или нереаговања на опомене;

- Наставник по потреби обавештава о владању ученика и стручну службу (педагог, психолог).

Владање ученика оцењује се описно у току и на крају полугодишта. Описна оцена из владања ученика у току полугодишта утврђује се на основу учениковог односа према обавезама и правилима понашања, нарочито понашања према другим ученицима, запосленима и имовини. Оцена из владања смањује се због изречене васпитно-дисциплинске мере, а може да се смањи због понашања за које је изречена васпитна мера.

Информисање родитеља и ученика о учењу и понашању:

- Ученици на часовима усмено добијају повратну информацију о напредовању и учењу;

- Родитељи ће добити информацију о активности, учењу и понашању ученика у виду коментара у Електронском дневнику.

Стручно веће за историју:

Татјана Илић

Марина Павловић

Мишо Марковић